Leuris Pupo

Leuris Pupo Requejo (s. 9. huhtikuuta 1977 Holguín) on kuubalainen pistooliampuja ja olympiavoittaja. Pupo on 168 senttimetriä pitkä ja painaa 85 kilogrammaa. Hän kilpailee 25 metrin olympiapistoolissa ja edustaa La Habana -seuraa.

Ura 
Pupo voitti 25 metrin olympiapistoolista olympiakultaa vuoden 2012 kesäolympialaisista Lontoosta. Finaalin tulos 34 oli silloinen maailmanennätys ja myös nykyinen olympiaennätys. Pupo on osallistunut kuusiin kesäolympialaisiin vuosina 2000, 2004, 2008, 2012, 2016 ja 2020. Vuonna 2000 hän oli 25 metrin olympiapistoolin yhdeksäs, vuosina 2004 ja 2008 seitsemäs ja vuonna 2016 viides. Tokion olympialaisissa 2020 Pupo sai 25 metrin olympiapistoolin hopeaa.

Pupo on voittanut yhden ammunnan maailmancupin osakilpailun, vuonna 1998 Buenos Airesissa. Hän on ollut kerran toinen ja kerran kolmas.

Lähteet 

Kuubalaiset ampujat
Kuubalaiset olympiavoittajat
Vuonna 1977 syntyneet
Elävät henkilöt